Na temelju Javnog poziva za sufinanciranje rada uzgojnih udruženja u području stočarstva u 2019. godini te odluke o odobrenju isplate sredstava s razdjela Ministarstva poljoprivrede, s pozicije A650126 – “Sufinanciranje rada uzgojnih udruženja u 2019. godini” Državnog proračuna Republike Hrvatske za 2019. godinu i projekcija za 2020. i 2021. godinu,

**Ministarstvo poljoprivrede**, Zagreb, Ulica grada Vukovara 78, (u daljnjem tekstu: Ministarstvo), koje zastupa ministrica Marija Vučković

i

Naziv uzgojnog udruženja, adresa, (u daljnjem tekstu: Korisnik), kojeg zastupa predsjednik, zaključili su

**UGOVOR**

**o sufinanciranju rada uzgojnog udruženja u 2019. godini**

**Članak 1.**

Ovim Ugovorom Ministarstvo i Korisnik uređuju međusobna prava i obaveze u realizaciji financijske potpore “Sufinanciranje rada uzgojnih udruženja” u 2019. godini za podnositelje zahtjeva koji su udovoljili uvjetima natječaja.

**Članak 2.**

1. Ministarstvo odobrava Korisniku ukupan iznos od (navesti iznos) kuna (navesti slovima) u svrhu sufinanciranja troškova rada uzgojnog udruženja.
2. Rad uzgojnog udruženja mora biti samofinanciran u visini od najmanje 30 % iznosa opravdanih troškova od strane samog Korisnika.

**Članak 3.**

Sredstva iz članka 2. stavka 1. ovog Ugovora Korisnik može koristiti za provedbu aktivnosti predviđenih Javni pozivom:

(1) Sukladno točki (a) prihvatljivi su u visini do 100 % od dodijeljenih sredstva sljedeći troškovi:

* plaće djelatnika uzgojnih udruženja koji rade na poslovima vođenja matične knjige koja se vodi pri uzgojnom udruženju;
* trošak ustrojavanja i vođenje matičnih knjiga, uključujući provjere porijekla (testiranje roditeljstva – DNA test) i osiguravanja vjerodostojnog identiteta jedinki koje se upisuju u matične knjige;
* nabava potrebnog uredskog materijala i opreme, te troškovi uredskog poslovanja;

(2) Sukladno točki (b) prihvatljivi su u visini do 70 % od dodijeljenih sredstva sljedeći troškovi:

* nabava potrebne opreme koju će uzgojna udruženja koristiti za provedbu postupaka ispitivanja proizvodnosti i testiranja propisanih uzgojnim programom;
* provedba uzgojnih postupaka definiranih uzgojnim programom, genetsko vrednovanje, provođenje postupaka testiranja i ispitivanja proizvodnih osobina u svrhu procjene uzgojne vrijednosti životinje i unaprjeđenja uzgoja;
* implementacija i razvoj testova i procjena uzgojne vrijednosti, uključujući stvaranje računalnih rješenja za prikupljanje i obradu podataka;

(3) Sukladno točki (c) prihvatljivi su u visini do 30 % od dodijeljenih sredstva sljedeći troškovi:

* organizacija stručnih skupova za uzgajivače;
* publiciranje stručne literature (knjiga, zbornika, časopisa i drugo) kojima se unaprjeđuje provedba uzgojnog programa od strane uzgojne organizacije;
* troškovi rada upravljačkog tijela (troškovi putovanja i dnevnice) ukoliko je trošak nastao u svrhu učinkovitije provedbe uzgojnih programa;

(4) Sukladno točki (d) prihvatljivi su u visini do 10 % od dodijeljenih sredstva troškovi smještaja, putovanja i kotizacija nastalih sudjelovanjem u radu međunarodnih organizacija koje okupljaju institucije koje provode aktivnosti iz uzgoja stoke i skupova (međunarodnih i nacionalnih) na kojima je tematika iz područja uzgoja stoke.

**Članak 4.**

Neprihvatljivi troškovi koje korisnik ne može iskoristiti su:

* porezi
* PDV, ukoliko je uzgojno udruženje u sustavu PDV-a
* carinske i uvozne pristojbe, i sve ostale naknade,
* novčane kazne, financijske kazne i troškovi parničnog postupka,
* rabljena oprema, ukoliko nije kupljena od prodavatelja ovlaštene pravne osobe za te poslove,
* trošak kupnje i održavanja vozila,
* troškovi goriva,
* troškovi transporta životinja i opreme,
* bankovni troškovi, troškovi jamstava i slične naknade,
* troškovi pretvaranja, naknade i tečajni troškovi vezani uz račune u stranoj valuti, kao i drugi isključivo financijski izdaci,
* plaćanja u naturi,
* troškovi održavanja uredskog prostora i opreme, amortizacije

**Članak 5.**

Ministarstvo se obvezuje odobrena sredstva iz članka 2. ovoga Ugovora, doznačiti Korisniku u roku od 14 dana od dana potpisivanja ovoga Ugovora.

**Članak 6.**

1. Korisnik je dužan u roku od 12 (dvanaest) mjeseci od dana isplate sredstava sačiniti opisno i financijsko izvješće o utrošku sredstava iz članka 2. stavka 1. ovoga Ugovora te dostaviti isto Ministarstvu.
2. Uz izvješće iz stavka 1. ovoga članka Korisnik je dužan priložiti preslike računa i dokaz o izvršenim transakcijama nastalim u razdoblju od dvanaest mjeseci od dana potpisivanja ovoga Ugovora.

**Članak 7.**

Korisnik se obvezuje pisanim putem izvijestiti Ministarstvo o razlozima koji bi mogli dovesti do nemogućnosti izvršenja predmeta ugovora u roku 15 dana od dana nastanka istih. Ministarstvo odlučuje o opravdanosti navedenih razloga i s Korisnikom sklapa Aneks ugovora kako bi se ugovorile eventualne izmjene ugovorenih obaveza.

**Članak 8.**

1. Ministarstvo zadržava pravo praćenja načina provedbe ovoga Ugovora te preispitivanje financija i troškova, uključujući i slanje određenih upitnika u bilo koje vrijeme trajanja financijske potpore ili nakon realizacije prijavljenog programa.
2. Korisnik sredstava obavezan je Ministarstvu omogućiti uvid u tijek realizacije odredbi Ugovora tijekom svih mjeseci trajanja Ugovora i uvid u pripadajuću dokumentaciju.

**Članak 9.**

1. Ako korisnik ne utroši sredstva sukladno odredbi članka 2. ovoga Ugovora i/ili ne dostavi cjelovito Izvješće sukladno odredbama članka 6. ovog ugovora. dužan je na zahtjev Ministarstva izvršiti povrat novčanih sredstava.
2. Ako Korisnik ne vrati novčana sredstva u roku predviđenom u stavku 1. ovog članka, dužan je platiti zatezne kamate u visini koja je zakonom propisana.

**Članak 10.**

Ministarstvo ne odgovara, posredno ili neposredno, za štete koje bi mogle proizaći iz bilo koje aktivnosti Korisnika u provedbi ovoga Ugovora.

**Članak 11.**

Ministarstvo i korisnik su suglasni da će sve moguće nejasnoće i sporove rješavati sporazumno, a ako do sporazuma ne dođe ugovaraju nadležnost stvarno nadležnog suda u Zagrebu.

**Članak 12.**

Ovaj ugovor sastavljen je u četiri (4 istovjetna primjerka, od kojih tri (3) zadržava Ministarstvo, a jedan (1) Korisnik.

**Članak 13.**

U znak prihvaćanja prava i obaveza iz ovog Ugovora, ovlaštenici ugovornih strana ga vlastoručno potpisuju.

**Članak 14.**

Ovaj Ugovor stupa na snagu danom potpisa obje ugovorne strane.

Za Korisnika Za Ministarstvo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U \_\_\_\_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_2019.